ECI Telecom

ECI Telecom הייתה חברת היי טק ישראלית בתחום התקשורת, שמרכזה בישראל היה בפתח תקווה. בשיאה בסוף שנות ה-90 של המאה ה-20, העסיקה החברה כ-6,000 עובדים והיו לה הכנסות שנתיות של מעל למיליארד דולר. בשנת 2019 נמכרה החברה לחברת Ribbon Communications האמריקאית. שורשי החברה באיחוד ב-1961 בין החברות רדיו קליפר שייצרה מקלטי רדיו "שניידר" וחברת אלקטרוניקה לישראל שייצרה מכשירים אלקטרוניים. חברת אלקטרוניקה לישראל (באנגלית Electronics Corporation of Israel) נוסדה ב-1959 בראשון לציון על ידי דב פלג ושלמה גולדמן עולים חדשים מארצות הברית, שגייסו השקעה וידע מחברת אלקטרוניקה צרפתית. ב-1970 נרכשה על ידי אלקטרה, מוזגה לתוך חברת אלקטרה-אלקטרוניקה ופנתה לעסוק במערכות אלקטרוניקה למערכת הביטחון ולתעשייה. חיים הרצוג (לימים נשיאהּ השישי של מדינת ישראל), כיהן כיושב הראש החברה באותה העת. הרצוג שגייס את המהנדס דוד רובנר לחברה אלקטרה-אלקטרוניקה, מינה אותו למהנדס הראשי של הקבוצה הממוזגת. באותם ימים עסקה החברה בעיקר באלקטרוניקה צבאית, מערכות שליטה ובקרה למגדלי פיקוח ומערכות תקשורת צבאיות. כמו כן קיבלה החברה זכויות ייצור של מוצרים שפותחו בארצות הברית. ב-1975 החלה אי.סי. איי בפיתוח מערכת כפל הדיבור האנלוגית, המאפשרת העברת שתי שיחות טלפון על אותו קו טלפון. המערכת פותחה במקור לחיל הקשר במטרה לערבל שיחות טלפון. הפיתוח אִפשר להכפיל את מספר השיחות על הקווים האנלוגיים, תוך ניצול הקיבולת הקולית שעמדה אז על 37% בלבד, באמצעות זיהוי רגעי השקט בשיחות (בתדר) והעברתם לשיחות נוספות. המערכת הוצגה לראשונה בשוק ב-1979 ונמכרה לראשונה ב-1983 למשרד התקשורת הגרמני. ב-1977 מונה מאיר לייזר למנכ"ל ודוד רובנר למשנה למנכ"ל ובהמשך למנהל חטיבת התקשורת. באוקטובר 1982, השלימה החברה הנפקה ראשונה לציבור של מניותיה בבורסת הנאסד"ק, באותה שנה גם שינתה את שמה ל"ECI Telecom". בנובמבר 1989, רכשה קרן ההשקעות "קלארידג'" של משפחת ברונפמן 25% ממניות החברה, ב-1997 רכשה "קלארידג'" גם את השליטה בכור תעשיות, שהפכה בהמשך לבעלות המניות הגדולה ב-ECI. ב-1991 מונה דוד רובנר למנכ"ל ולנשיא החברה, במקום מאיר לייזר, שהתמנה למנכ"ל כלל תעשיות. באותה תקופה היה מחזור המכירות של ECI כ-70 מיליון דולר. רובנר החליט למקד את פעילות החברה בתחום האזרחי, ואת הפעילות הצבאית ריכז תחת חברת בת חדשה, ECI טלסיסטמס. תחת ניהולו של רובנר פעלה ECI בשלושה תחומים עיקריים: SDH - ציוד תקשורת על גבי סיבים אופטיים, DCME - מוצר הדגל של החברה שאיפשר דחיסת קול בקווי הטלפון ו-ACCESS - פתרונות לחוג המנוי. באותן שנים קו מוצרי ה-DCME נחל הצלחה רבה. הוא סיפק לחברות טלקומוניקציה פתרונות לייעול התעבורה ברשת הטלפון על ידי צמצום וכיווץ המידע המועבר ושימוש במרבבים להעברת מספר שיחות באמצעות שימוש במקטעי השקט שבשיחה, המאפשרים דחיסת קול בקווי תקשורת בינלאומית ביחס של 1 ל-10. ב-1999, בשיאה של "בועת הדוט-קום", מוזגה ECI עם חברת תדיראן תקשורת שבשליטת קונצרן כור תעשיות. החברה הממוזגת העסיקה כ-6,000 עובדים ומחזור המכירות השנתי שלה היה כ-1.2 מיליארד דולר. באותה שנה גם הונפקה בהצלחה בנאסד"ק חברת הבת ECtel, וגייסה 42 מיליון דולר לפי שווי שוק של 182 מיליון דולר. התנפצות "בועת הדוט-קום" הביאה לקשיים גם ב-ECI. היא נאלצה לפטר במחצית הראשונה של 2001 כ-1,500 עובדים, ולמכור חטיבות מהחברה בתקווה לצמצם את הפסדיה. בסוף שנת 2001 רכשו שלמה דוברת, אביו אהרן דוברת והאחים עופר 12.5% ממניות ECI תמורת 50 מיליון דולר. שלמה דוברת לקח חלק פעיל בפעילות החברה כיו"ר מועצת המנהלים שלה, ביצע בה שינויים מבניים יסודיים, מכר חלקים ממנה וארגן אותה מחדש בשתי חטיבות עסקיות. החברה התמקדה במוצרי גישה רחבי סרט (כדוגמת DSLAM) ובפתרונות אופטיים לרשתות מטרו. בשנת 2004 חזרה החברה לרווחיות וב-2005 הכפילה את ערכה. שווי החברה הוערך בסוף שנת 2006 בכמיליארד דולר. בשנת 2007 העסיקה החברה כ-3000 עובדים בישראל ובעולם. בנובמבר 2008 זכתה החברה בפרס המדען הראשי במסגרת "מו"פ 2009", על פיתוח מערכות כפל הדיבור (DCME) בשנות ה-90. המערכת מאפשרת ניצול קיבולת של קווי התקשורת בממוצע פי שניים. ביולי 2007 הפכה ECI לחברה פרטית ונמחקה מהמסחר בנאסד"ק, בעקבות מכירתה לקרן ההשקעות הבריטית אשמור (Ashmore) ולאיש העסקים שאול שני תמורת 1.2 מיליארד דולר. בעשור השני של המאה ה-21 התמקדה החברה באספקת פתרונות תקשורת ליישומים בפס רחב, תקשורת באמצעות סיבים אופטיים ושירותי VoIP, אך סבלה באופן משמעותי מהתחרות מול יצרנים סינים (בעיקר וואווי), שהביאו לירידת מחירים חדה במוצרים לתשתיות תקשורת. החברה נאלצה להתמודד גם עם המשבר בכלכלת רוסיה, שהייתה אחד משווקי היעד העיקריים שלה. כמו כן, ייסוף השקל וקיצוץ מענקי המדען הראשי פגעו בה והובילו אותה להפסד של כ-50 מיליון דולר בשנת 2014. שאול שני רכש את מלוא הבעלות בחברה לפי שווי של 200 מיליון דולר בלבד. בתחילת שנת 2018, לאחר משא ומתן מול ועד העובדים, החלו בצעדי התייעלות כולל פיטורים של כ-80 עובדים בישראל, זאת לאחר שבמשך השנים הצטמצם מספר העובדים בישראל לכ-850 עובדים, מהם כ-150 במרכז הפיתוח בעומר והשאר במרכז הפיתוח בפתח תקווה. והיצור עבר למיקור חוץ. החברה מעסיקה כ-800 עובדים נוספים מחוץ לישראל, בהם כ-150 במרכז פיתוח בבנגלור שבהודו, ו-150 במרכז פיתוח בסין. בנובמבר 2019 נמכרה החברה לחברת Ribbon Communications (אנ') האמריקאית, תמורת 486 מיליון דולר. העסקה הושלמה במרץ 2020. בקיץ 2000 הודיעה החברה על תוכנית ארגון מחדש לפיצול לחמש חברות בת שכולן יונפקו בבורסה, זאת בעקבות לחץ של בעלי המניות ושל עובדים למימוש ערך והנפקת אופציות בשיא תקופת בועת הדוט-קום. עוד קודם להשקת תוכנית זו החזיקה במספר חברות בת. אי.סי.טל (ECTel) - חברה שהוקמה במקור כחטיבה פנימית בשנת 1990, ועסקה בפיתוח מוצרים לניהול, ניטור איכות ומניעת הונאות ברשתות תקשורת. מוצריה יועדו בראשית הדרך בעיקר לשוק הצבאי, אך בהמשך התמקדה בשוק האזרחי. בשנת 1999 הונפקה בהצלחה בנאסד"ק וגייסה 42 מיליון דולר לפי שווי שוק של 182 מיליון דולר, אך ECI Telecom המשיכה להחזיק 75% ממניות החברה. ב-2001 רכשה את חברת Neteye, חברת בת של טלרד שפיתחה פתרונות למניעת הונאות ברשתות IP. לקוחות החברה כללו 150 חברות טלקומוניקציה ברחבי העולם. ב-2003 מכרה את החטיבה הביטחונית שלה לחברת ורינט מערכות. ב-2006 החליטה ECI Telecom לחלק את כל יתרת המניות שעוד החזיקה באי.סי.טל כדיבידנד בעין לבעלי המניות שלה. ב-2009 נרכשה על ידי המתחרה הישראלית שלה, חברת "סיבידיה" (cVidya), שבעצמה נרכשה על ידי חברת אמדוקס ב-2016. וראז נטוורקס (Veraz Networks) - חברה שהוקמה בשנת 2003 ממיזוג של חטיבת NGTS של ECI, החטיבה הוותיקה של החברה שעסקה בפיתוח מערכות לדחיסת קול, יחד עם חברת נקסוורס (NexVerse) האמריקאית. החברה הממוזגת, בה החזיקה ECI‏ 40%, התמקדה בפיתוח מערכות להעברת קול ברשתות פרוטוקול אינטרנט (VoIP), אך במקביל המשיכה לשווק גם את פתרונות ה-DCME לדחיסת קול של ECI. באפריל 2007 הונפקה בנאסד"ק לפי שווי שוק של 316 מיליון דולר, אם כי באותה עת נסגרה רוב הפעילות במרכז הפיתוח והייצור שלה בישראל, שעבר להודו. ב-2010 נרכשה על ידי חברת דיאלוג'יק הקנדית, בעסקת חילופי מניות. אלקטו-גליל היה מפעל שהוקם בשנת 1983 בקריית שמונה, על-ידי החברה לפיתוח הגליל ובתמיכה של רפא"ל. המפעל נרכש בשנת 1989 על ידי ECI Telecom וסיפק שרותי יצור בקבלנות משנה ללקוחות שונים בשוק הצבאי והאזרחי וגם סיפק שרותי יצור לקו מוצרי ה-TDAX של ECI. כספין-אוף של המפעל קמה חברת און טרק אינובישנס, שהייתה חלוצה בפיתוח טכנולוגיית כרטיסים חכמים. המפעל נמכר על ידי ECI, תמורת 8 מיליון שקל, ב-2008. אינוויב (InnoWave) - חברה שהוקמה בשנת 2000 על בסיס מוצרי התקשורת האלחוטית של החברה. החברה פיתה פתרונות בתחום מערכות גישה נייחות אלחוטיות (Fixed Wireless Access). מערכות המתבססות על קשר רדיו, כתחליף לקווי נחושת, על מנת לחבר מנויי טלפון לחברות המספקות שירותי טלפוניה ותקשורת. בשנת 2003 נרכשה על ידי חברת אלווריון. סלטרו (Celtro) - חברה שהחלה את דרכה ב-2001 כסטארט אפ פנימי במסגרת חטיבת ה-NGTS של ECI בתחום תשתיות הסלולר. החברה פיתחה פתרון לאופטימיזציה של הרשת הסלולרית, שאפשר לשלש את כמות התעבורה שעוברת בקישור הנייח של הרשת בין אתרי האנטנות למרכזייה של ספק הסלולר. בספטמבר 2003 בוצע ספין-אוף של החברה כחברה פרטית נפרדת שגייסה כספים מקרנות הון הסיכון מומנטום וג'נסיס ומחברת דיסקונט שוקי הון. בספטמבר 2006 גייסה סלטרו 7 מיליון דולר, ובמאי 2008 השלימה גיוס נוסף של 20 מיליון דולר. אולם בתחילת 2012 נכנסה להליכי פירוק, נמכרה תמורת 5 מיליון דולר, ונסגרה זמן קצר אחר כך. תדיראן טלקום - חברה לשיווק וייצור מערכות תקשורת לעסקים, נמכרה בשנת 2001. מנכ"לים אורי גורן 1970–1977 מאיר לייזר 1977–1991 דוד רובנר 1991–2000 דורון ענבר 2000–2005 רפי מאור 2005–2011 שמעון ברט 2011–2012 רפי מאור 2012 דריל אדוארדס (Darryl Edwards) מ-2012 אמיר בראון, בניין של לבבות, הוצאת דרור לנפש 2021 אתר האינטרנט הרשמי של ECI Telecom כפל הדיבור: מהפכה תקשורתית, באתר "חדשנות ישראלית" גיא רולניק, טראומת אי.סי.איי, באתר TheMarker‏, 7 ביוני 2001 יורם גביזון, מ"נוקיה ישראלית" לנוק אאוט באי.סי.איי: יונתן קולבר רכש 30% מאי.סי.איי והפסיד 400 מיליון דולר, באתר TheMarker‏, 10 בינואר 2005 אלירן רובין, ECI טוענת לרווחיות - אבל מפטרת עובדים, באתר TheMarker‏, 21 בדצמבר 2017 נתי יפת, ‏אלימות פרועה בחסות ECI, באתר גלובס, 10 בינואר 2018 ערן אזרן, המיליארדר שאול שני מוכר את ECI ב-1.5 מיליארד שקל בעסקת מיזוג, באתר TheMarker‏, 14 בנובמבר 2019 גתית פנקס, איתן צור, סמנכ"ל התפעול של ECI, עזב את החברה בסוף אוקטובר; שימש בתפקידו מאז מארס 2001, באתר TheMarker‏, 24 בנובמבר 2002 גתית פנקס, גולדמן סאקס: שווי 5 חטיבותיה של אי.סי.איי מוערך ב-6-4 מיליארד ד' - 2 מיליארד ד' מתחת להערכה קודמת, באתר TheMarker‏, 10 בנובמבר 2000 ערן אזרן, חברת ECI נמכרה בחצי מיליארד דולר – ואז מנכ"ל הרוכשת התפטר והמניה התרסקה, באתר TheMarker‏, 17 בנובמבר 2019 השקעות אמריקניות באלקטרוניקה, מעריב, 17 בינואר 1961 יובל אליצור, ילדי תפנוקים ובנים חורגים בתעשיה, מעריב, 19 באפריל 1960 אלקטרוניקה ישראל נרכשה על ידי אלקטרה, מעריב, 12 באוגוסט 1970 אפי לנדאו, ‏דוד רובנר: היצואן, באתר גלובס, 12 בדצמבר 1999 הכפל הדיבור: מהפכה תקשורתית, באתר משרד הכלכלה ערן גבאי, יו"ר ברק מאיר לייזר מת בגיל 62 לאחר מחלה, באתר הארץ, 31 בדצמבר 2003 גתית פנקס, אמא בשווי של בת, בת בשווי של אמא אי.סי.איי כורה כל יום תחתית חדשה, ואתמול הגיעה לשפל של 12 שנה, באתר TheMarker‏, 11 באפריל 2002 נווית זומר, צ׳אולס ברונפמן ירכוש 25 אחוז ממניות אי.סי.איי בבעלות כלל, חדשות, 30 בנובמבר 1989 אורנה רביב ואמיר אייזנברג, ‏בכירים בקלארידג' וכור מציעים לדחות את רכישת מניות קלארידג' באי.סי.איי, באתר גלובס, 13 בנובמבר 1997 שלומי גולובינסקי, כור תמחוק כחצי עד מיליארד וחצי שקל בעקבות קריסת אי.סי.איי, באתר TheMarker‏, 29 באפריל 2001 שלומי גולובינסקי, הפסדי עתק לכור עקב קריסת אי.סי.איי, באתר TheMarker‏, 30 במאי 2001 דרור שרביט, עסקת יצוא גדולה ל"אלקטרוניקה לישראל", דבר, 6 בדצמבר 1983 אליאב אללוף, ‏אי.סי.איי: המיזוג עם תדיראן בא בזמן, באתר גלובס, 7 בפברואר 1999 איי אונליין, EcTel חברת הבת של ECI גייסה 42 מ' ד' בנאסד""ק, באתר TheMarker‏, 27 באוקטובר 1999 עדי מנדלסון, ‏ECtel גייסה בוול-סטריט 42 מ' ד' לפי שווי חברה של 187 מ' ד', באתר גלובס, 27 באוקטובר 1999 איי אונליין, אי.סי.איי שולחת היום מכתבי פיטורים לעובדים מאוגדים שסוכם בפני בוררת שלא יפוטרו, באתר TheMarker‏, 21 במאי 2001 בעז בבאי, הערכות: מיזוג חטיבות לייטסקייפ נטוורקס ואנוויס ברבעון יוביל לפיטורים נוספים ב-ECI, באתר הארץ, 11 בפברואר 2003 קבוצת דוברת-עופר תמנה את סגן היו"ר בחברת אי.סי.איי, באתר TheMarker‏, 11 בדצמסר 2001 עמי גינזבורג, הסטאז' בטקנומטיקס השתלם באי.סי.איי, באתר הארץ, 23 בפברואר 2005 עומרי כהן, ECI עולה כ-5% לאחר שסיטיגרופ קבע שהיא נסחרת בשווי אטרקטיווי; "מכירתה ל-ADC נראית מאוד לא סבירה", באתר TheMarker‏, 29 בנובמבר 2006 הודעה לעיתונות - פרס המדען הראשי, אתר משרד התעשייה, המסחר והתעסוקה שירלי יום-טוב, מיהו שאול שני שרכש אתמול את אי.סי.איי ב-1.2 מיליארד דולר, באתר הארץ, 3 ביולי 2007 עמי גינזבורג, שאול שני השלים את ההשתלטות על ECI - לפי שווי של כ-200 מיליון דולר, באתר TheMarker‏, 11 בינואר 2014 אור הירשאוגה, ECI מפטרת כ-250 עובדים - כרבע מעובדיה בישראל, באתר TheMarker‏, 15 בספטמבר 2013 גיא ארז, ECI רוצה לגייס אג"ח פרטיות בלונדון ב-150 מיליון דולר, באתר TheMarker‏, 16 ביולי 2018 יורם גביזון, המנצחת הברורה של עסקת ריבון-ECI - האויבת המרה שסגרה עסקה עם מיקרוסופט, באתר TheMarker‏, 18 בנובמבר 2019 גיא בן סימון, ‏שנה לאחר כישלון ההנפקה: ספינת הדגל לשעבר של ההייטק הישראלי ECI בדרך למיזוג עם חברה אמריקאית, באתר גלובס, 14 בנובמבר 2019 קובי ישעיהו, ‏הושלמה מכירת ECI לריבון האמריקאית תמורת 463 מיליון דולר - כשליש מהשווי שלפיו רכש שאול שני את החברה ב-2007, באתר גלובס, 4 במרץ 2020 אפי לנדאו, ‏אי.סי.איי תפוצל לחמש חברות - וכולן יונפקו בבורסה, באתר גלובס, 3 באוגוסט 2000 סופי שולמן, אי.סי.איי - האם שווים החלקים יותר מהחברה כולה?, באתר הארץ, 1 באוגוסט 2000 איתן אבריאל, אי.סי.איי: הפירוק בשלבים, באתר TheMarker‏, 3 באוגוסט 2000 צביקה פז, ‏הפיצול הקטן והמוצלח של אי.סי.איי, באתר גלובס, 7 באוגוסט 2000 איי אונליין, EcTel חברת הבת של ECI גייסה 42 מ' ד' בנאסד""ק, באתר TheMarker‏, 27 באוקטובר 1999 גיא ימין, אי.סי.טל מתרחבת לרשתות הדור החדש: רוכשת את חברת NetEye של טלרד, באתר TheMarker‏, 8 באוגוסט 2001 צביקה פז, ‏אי.סי.טל רוכשת חברה בת של טלרד בכ-11 מיליון דולר במניות, באתר גלובס, 8 באוגוסט 2001 עידו אלון, ורינט רכשה החטיבה הביטחונית של אי.סי.טל ב-35 מ' ד', באתר הארץ, 9 בפברואר 2004 הדס גייפמן, ‏ורינט רכשה את החטיבה הביטחונית של אי.סי.טל בתמורה ל-35 מיליון ד' במזומן, באתר גלובס, 10 בפברואר 2004 שירלי יום-טוב, ורינט-אי.סי.טל: למי זה טוב?, באתר TheMarker‏, 31 ביולי 2003 עידו אלון, אי.סי.איי שמחה לחלק לבעלי המניות את אי.סי.טל המפסידה, באתר הארץ, 22 במרץ 2004 שירי חביב, ‏אי.סי.איי נפרדת מאי.סי.טל: תחלק את אחזקותיה כדיבידנד לבעלי המניות, באתר גלובס, 20 ביוני 2006 שמוליק שלח, ‏הסוף לספקולציות: סיבידיה רוכשת את אי.סי.טל בכ-21 מיליון דולר, באתר גלובס, 25 באוקטובר 2009 ניר צליק, סיבידיה תרכוש את אי.סי.טל תמורת כ-20.5 מיליון דולר - פרמיה של 21% על מחיר השוק, באתר TheMarker‏, 22 באוקטובר 2009 ענבל אורפז, אמדוקס השלימה את רכישת cVidya ב-30 מיליון דולר; 10% מהעובדים פוטרו, באתר TheMarker‏, 18 בינואר 2016 אלי דניאל, הושלם המיזוג בין חטיבת ה-NGTS של ECI ו-NexVerse; החברה הממוזגת השלימה סבב גיוס של 30 מיליון דולר, באתר TheMarker‏, 15 בינואר 2003 סופי שולמן, אי.סי.איי מתחילה לממש את אסטרטגיית עסקי הליבה: מצאה פתרון ל-NGTS, באתר הארץ, 31 באוקטובר 2002 שירלי יום-טוב, הבלון איבד חלק מהאוויר: הנפקת וראז נסגרה לפי שווי של 316 מ' ד' ולא 475 מ' ד' כפי שביקשה החברה, באתר TheMarker‏, 5 באפריל 2007 עומרי כהן, וראז מתכננת להפסיק את הייצור בישראל וחוששת מעזיבת עובדים מיומנים במרכז הפיתוח בהודו, באתר TheMarker‏, 5 במרץ 2007 ניר צליק, וראז מפטרת 160 עובדים - כ-35% ממצבת כוח האדם, באתר TheMarker‏, 1 באוגוסט 2008 ליאון איצקר, חברת וראז נטוורקס הישראלית מרחיבה את פעילותה בהודו; תשקיע השנה יותר מ-1 מיליון דולר במדינה, באתר הארץ, 29 ביוני 2004 ניר צליק, דיאלוג'יק הקנדית רוכשת את וראז בעסקת חילופי מניות, באתר הארץ, 16 במאי 2010 שירי חביב ולדהורן, ‏וראז מתמזגת עם דיאלוג'יק הקנדית, באתר גלובס, 13 במאי 2010 מנחם רהט, שיתוף פעולה בין קיבוץ ועיר פיתוח, מעריב, 23 בספטמבר 1986 אלי אשכנזי‏, הלך לעולמו היזם שפרץ דרכים בהייטק - ובהתמודדות עם מחלת פרקינסון, באתר וואלה, 15 ביוני 2023 יעל גרוס-אנגלנדר, ‏אי.סי.איי טלקום מכרה את אחזקותיה במפעל אלקטו-גליל תמורת 8 מיליון שקל, באתר גלובס, 2 באפריל 2008 שי ניב, ‏עובדי חברת אלקטו-גליל של ECI לא ייפגעו ממכירת החברה למשך שנה לפחות, באתר גלובס, 14 בינואר 2008 איתן אבריאל, דורון ענבר: אינוויב תהיה כנראה החברה הראשונה שתונפק לאחר פיצולה של אי.סי.איי, באתר TheMarker‏, 3 באוגוסט 2000 שרות גלובס, ‏InnoWave תספק מערכות תקשורת לטלקום דרא"פ ולחברת התקשורת השווצרית, באתר גלובס, 25 בפברואר 2002 שירות גלובס, ‏אינוויב תספק פתרונות למתן שירותי תקשורת לטלמקס מקסיקו ב-11 מיליון דולר, באתר גלובס, 28 בפברואר 2001 הארץ, אלווריון - רכישת אינוויב הגדילה את ההפסד התפעולי, באתר TheMarker‏, 31 ביולי 2003 גתית פנקס, אי.סי.איי מתכוונת לבצע גיוס הון עבור Celtro - סטארט אפ פנימי הפועל במסגרת חטיבת ה-NGTS שלה, באתר TheMarker‏, 19 ביוני 2001 ליאור נוה, ‏חברת אי.סי.איי טלקום הודיעה על ספין אוף של Celtro, באתר גלובס, 10 בספטמבר 2003 עודד חרמוני, ECI פיצלה את פעילותו של הסטארט אפ סלטרו; ימשיך לפעול כחברה פרטית, באתר TheMarker‏, 10 בספטמבר 2003 בתיה פלדמן, ‏סלטרו גייסה 7 מיליון דולר, באתר גלובס, 12 בספטמבר 2006 פז וייסמן, חברת סלטרו השלימה גיוס של 20 מיליון דולר, באתר TheMarker‏, 12 במאי 2008 בתיה פלדמן, ‏סלטרו גייסה 20 מיליון דולר, כי "מגייסים כשאפשר", באתר גלובס, 12 במאי 2008 גיא גרימלנד, סלטרו מצטרפת לפריים-סנס: פיטרה היום 33 עובדים, באתר TheMarker‏, 12 במרץ 2012 ענבל אורפז, נקבע מתווה למכירת סלטרו בסכום המוערך בכ-5 מיליון דולר, באתר TheMarker‏, 7 ביוני 2012 גיתית םנקס, אי.סי.איי טלקום חתמה על הסכם למכירת חטיבת המערכות העסקיות שלה בתמורה ל-12.4 מיליון דולר, באתר TheMarker‏, 21 באוגוסט 2001 הדס מנור, ‏נפטר איש העסקים מאיר לייזר, באתר גלובס, 31 בדצמבר 2003 מאת אליאב אללוף, ‏"הניהול שלי ושל טל שמחוני יהיה יותר ניהול של צוות", באתר גלובס, 29 בנובמבר 1999 אורה קורן, הידיים של ענבר, הראש של קולבר, באתר TheMarker‏, 21 באוגוסט 2003 גיא גרימלנד, מנכ"ל ECI, רפי מאור, צפוי לפרוש מתפקידו ולהתמנות ליו"ר החברה, באתר TheMarker‏, 26 בספטמבר 2010 גיא גרימלנד, שמעון ברט יתמנה למנכ"ל החדש של ECI, באתר TheMarker‏, 13 ביוני 2011 שמוליק שלח, ‏כיסאות מוזיקליים: רפי מאור חוזר לנהל את ECI טלקום, באתר גלובס, 14 במרץ 2012 ערן אזרן, עשור לאחר שנרכשה מדנקנר בעסקה ממונפת, שאול שני עדיין מנסה לחלץ את ECI מגיבנת החוב, באתר TheMarker‏, 25 בספטמבר 2018 יעל אלנתן, ‏'בניין של לבבות': ספר חדש מתאר את מאבקם של עובדי ECI, באתר דבר העובדים בארץ ישראל, 11 באפריל 2021